**บันทึกรายงานการประชุมสภา อบต.ปันแต**

**สมัยสามัญ สมัยที่ 1 ประจำปี พ.ศ. 2567 (ครั้งที่ 1 )**

**วันที่ 15 กุมภาพันธ์ 2567**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4  5  6 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายสมโชติ เพชรจันทร์  นายภิญโญ หนูมาก  นายประเสริฐ หนูมาก  นายเนติพันธ์ แจ้งจุล | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  เลขานุการสภาฯ  นายก อบต.ปันแต  รองนายก อบต.ปันแต  เลขานุการนายกฯ  รองปลัด อบต.ป้นแต  ผอ.กองการศึกษาฯ อบต.ปันแต | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  อรัญ ชูปาน  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  สุภาวดี คงไข่ศรี  ปรีชา ขาวสังข์  จำรัส สังข์หนู  วีระศักดิ์ ชูมณีย์  เอกชัย รักปาน  สาโรจน์ บุญเรืองขาว  สมโชติ เพชรจันทร์  ภิญโญ หนูมาก  ประเสริฐ หนูมาก  เนติพันธ์ แจ้งจุล |  |

-2-

**เริ่มประชุมเวลา 14.05 น.**

- สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายถาวร ยอดกลิ่น) ขึ้นทำหน้าที่เป็นประธานในที่ประชุม ประธานฯ กล่าวเปิดสมัยการประชุมสภาองค์การบริหารส่วนตำบลปันแต สมัยสามัญ สมัยที่ 1 ประจำปี พ.ศ. 2567 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธานฯ - ระเบียบวาระที่ 1 ในวันนี้ ประธานไม่มีเรื่องสำคัญใดๆ จะแจ้งต่อที่

(นายถาวร ยอดกลิ่น) ประชุม นะครับ

ฯลฯ

**ระเบียบวาระที่ 2** - รับรองรายงานการประชุม (สมัยสามัญ สมัยที่ 4 ประจำปี พ.ศ. 2566 )

ประธานฯ สำเนารายงานการประชุมสภาฯ สมัยที่ผ่านมา ซึ่งผ่านการพิจารณาตรวจ

(นายถาวร ยอดกลิ่น) สอบจากคณะกรรมการตรวจรายงานการประชุมประจำสภาฯ และ

เจ้าหน้าที่ฝ่ายเลขานุการสภาฯ ได้จัดพิมพ์และส่งไปให้ท่านสมาชิกฯ พร้อมกับหนังสือนัดหมายประชุมไปล่วงหน้าแล้วนั้น ทางท่านประธานกรรมการตรวจรายงานการประชุมประจำ

สภาฯ (นายจำรัส สังข์หนู) ได้รายงานผลให้ประธานสภาฯ รับทราบแล้วนะครับ

- โอกาสนี้ ขอเรียนเชิญท่านประธานกรรมการตรวจรายงานการประชุมประจำสภา ได้แจ้งผลการตรวจทบทวนการบันทึกรายงานการประชุมสภาสมัยสามัญ สมัยที่ 4 ประจำปี พ.ศ. 2566 ให้ท่านสมาชิกฯ ได้รับทราบและพิจารณาให้การรับรองต่อไปครับ

ประธานกรรมการตรวจรายงานการประชุมประจำสภา - เรียนท่านประธานฯ ท่านสมาชิกฯ และท่านผู้เข้าร่วมประชุมที่เคารพทุก(นายจำรัส สังข์หนู) ท่านครับ กระผมนายจำรัส สังข์หนู สมาชิกสภาฯ เขตหมู่ที่ 12 ในฐานะ

ประธานกรรมการตรวจรายงานการประชุมสภาองค์การบริหารส่วนตำบลปันแต ขอเรียนเพื่อท่านทั้งหลายได้รับทราบว่าคณะกรรมการฯ ได้ทำการประชุมเพื่อพิจารณาตรวจสอบการบันทึกรายงานการประชุมสภาองค์การบริหารส่วนตำบลปันแต สมัยสามัญ สมัยที่ 4 ประจำปี พ.ศ. 2566 เมื่อวันที่ 4 มกราคม 2567 ตั้งแต่เวลา 14.30 น. ถึงเวลา 15.10 น. ใช้เวลาในการตรวจสอบทบทวนดู ไม่นานนะครับ เนื่องจากในสมัยการประชุมสภาฯ สมัยสามัญ สมัยที่ 4 ประจำปี พ.ศ. 2566 นั้น มีการประชุมสภาฯ เพียงครั้งเดียว คือ เมื่อวันที่ 18 ธันวาคม 2566

- คณะกรรมการฯ ได้ทบทวนตรวจสอบดูอย่างละเอียดรอบคอบแล้ว เห็นว่ามีการบันทึกสาระสำคัญในที่ประชุมสภาฯ ในครั้งนั้นไว้อย่างครบถ้วนสมบูรณ์ดีแล้วครับ ไม่จำเป็นต้องแก้ไข ปรับเปลี่ยนหรือเพิ่มเติมแต่อย่างใดแล้วครับ

ฯลฯ

ประธานฯ - ครับ มีประเด็นใดหรือข้อความตรงไหนที่ท่านสมาชิกฯ หรือท่าน (นายถาวร ยอดกลิ่น) ผู้เกี่ยวข้องต้องการจะแก้ไขเพิ่มเติมไหมครับ

- ไม่มีนะครับ

ฯลฯ

-3-

**มติที่ประชุม** - รับรองด้วยเสียงเอกฉันท์

ระเบียบวาระที่ 3 กระทู้ถาม

- ไม่มี

ระเบียบวาระที่ 4 - เรื่องที่คณะกรรมการที่สภาตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 ญัตติขออนุมัติโอนงบประมาณเพื่อตั้งจ่ายเป็นรายการใหม่ ประจำปี

งบประมาณ พ.ศ. 2567

ประธานฯ - ท่านสมาชิกฯ ครับ สำหรับญัตติขออนุมัติโอนงบประมาณรายจ่ายเพื่อไป(นายถาวร ยอดกลิ่น) ตั้งจ่ายเป็นรายการใหม่ในครั้งนี้ มีการขออนุมัติงบประมาณโดยการโอนลด

งบประมาณที่ตั้งไว้บางรายการเพื่อนำไปตั้งจ่ายเป็นค่าใช้จ่ายในรายการต่างๆ จำนวนรวม 5 รายการ เป็นงบประมาณในความรับผิดชอบของสำนักงานปลัด จำนวน 1 รายการ และในความรับผิดชอบของกองคลัง จำนวน 4 รายการ ตามเอกสารประกอบการพิจารณาที่จัดส่งไปให้ท่านสมาชิกฯ แล้วนะครับ

- ขอเชิญท่านนายกฯ เสนอญัตติต่อที่ประชุมครับ

นายกฯ - เรียนท่านประธานฯ ท่านสมาชิกฯ ผู้ทรงเกียรติและผู้เข้าร่วมประชุมทุก(นายสาโรจน์ บุญเรืองขาว) ท่านครับ กระผมนายสาโรจน์ บุญเรืองขาว นายกองค์การบริหารส่วนตำบล

ปันแต ขอเรียนว่า ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 กำหนดว่า การโอนงบประมาณรายจ่ายในงบลงทุนโดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ดังนั้น กระผมในฐานะผู้บริหารท้องถิ่น จึงขอเสนอญัตติเพื่อสภาองค์การบริหารส่วนตำบลปันแตพิจารณาอนุมัติดังต่อไปนี้ ครับ

- โดยที่ ได้รับแจ้งจากสำนักงานปลัด และกองคลัง ว่าข้อบัญญัติงบประมาณรายจ่ายประจำปีงบประมาณ พ.ศ. 2567 ที่ประกาศใช้ไปแล้วนั้น รายจ่ายบางรายการมีความจำเป็นต้องตั้งจ่าย แต่ไม่ได้ตั้งจ่ายไว้ในข้อบัญญัติงบประมาณรายจ่ายประจำปี ดังนั้น เพื่อให้การปฏิบัติงานเป็นไปด้วยความเรียบร้อย จึงมีความจำเป็นต้องโอนเพื่อตั้งจ่ายเป็นรายการใหม่โดยการโอนลดบางรายการที่ตั้งไว้ที่คาดว่าจะมีงบประมาณเหลือจ่าย หรือมีความจำเป็นน้อย รายละเอียดดังนี้ ครับ

- สำนักงานปลัดฯ ขออนุมัติตั้งจ่ายเป็นรายการใหม่ จำนวน 1 รายการ ตามแผนงานอุตสาหกรรมและการโยธา งบลงทุน หมวดค่าที่ดินและสิ่งก่อสร้าง โครงการก่อสร้างโรงจอดรถ งบประมาณ 488,000 บาท เพื่อจ่ายเป็นค่าก่อสร้างโรงจอดรถ 1 หลัง ขนาดกว้าง 10.00 เมตร ยาว 15.00 เมตร พื้นที่ก่อสร้างไม่น้อยกว่า 150 ตารางเมตร รายละเอียดตามแบบแปลนที่ อบต.กำหนด

- โดยขอโอนลดจากรายการต่างๆ จำนวน 4 รายการ เป็นเงินงบประมาณรวม 488,000 บาท ประกอบด้วย 1. รายการค่าชำระหนี้เงินกู้ จำนวน 110,000 บาท 2. รายการค่าชำระดอกเบี้ย จำนวน 30,000 บาท 3. รายการเงินเดือนพนักงานหน่วยงานตรวจสอบภายใน จำนวน 200,000 บาท และ 4. รายการค่าใช้จ่ายเพื่อให้ได้มาซึ่งบริการ จำนวน 148,000 บาท

ฯลฯ

-4-

- กองคลัง ขออนุมัติโอนตั้งจ่ายรายการใหม่ จำนวน 4 รายการ ประกอบด้วย 1. จัดซื้อเครื่องคอมพิวเตอร์สำนักงาน 1 เครื่อง งบประมาณ 20,000 บาท 2. จัดซื้อเครื่องสำรองไฟฟ้า ขนาด 800 VA 1 เครื่อง งบประมาณ 2,500 บาท 3. จัดซื้อเก้าอี้สำนักงาน จำนวน 2 ตัว งบประมาณ 7,000 บาท และ 4. จัดซื้อรถจักรยานยนต์ 1 คัน งบประมาณ 45,700 บาท

- โดยขออนุมัติโอนลดจากรายการค่าไฟฟ้าสำหรับโรงสูบน้ำด้วยไฟฟ้า จำนวน 75,200 บาท

ฯลฯ

นายกฯ - ท่านประธานฯ และท่านสมาชิกฯ ที่เคารพครับ รายละเอียดคุณลักษณะ

(นายสาโรจน์ บุญเรืองขาว) ของครุภัณฑ์ที่จะขออนุมัติจัดซื้อ รวมทั้ง แบบแปลน และรายละเอียดของ

สิ่งก่อสร้างที่จะดำเนินการ ปรากฏตามเอกสารประกอบพิจารณาแล้ว ท่านมีข้อสงสัยประการใด ขอให้สอบถามนะครับ

ฯลฯ

ประธานฯ - ท่านสมาชิกฯ ครับ ท่านนายกฯ ได้ชี้แจงเหตุผล ความจำเป็น และ

(นายถาวร ยอดกลิ่น) ประโยชน์ที่จะได้รับจากการขออนุมัติโอนงบประมาณรายจ่ายเพื่อตั้งจ่าย

รายการใหม่ในทุกรายการให้ท่านสมาชิกฯ พิจารณา

- ต่อจากนี้ ก็เปิดโอกาสให้ท่านสมาชิกฯ ได้อภิปรายให้ความเห็นทั้งที่เห็นต่างและเห็นด้วย ในเวลาที่พอสมควรนะครับ เนื่องจากยังมีญัตติอื่นๆ รอพิจารณาอยู่ในวันนี้นะครับ

สมาชิกฯ - เรียนท่านประธานฯ ที่เคารพ กระผมนายปรีชา ขาวสังข์ สมาชิกฯ หมูที่

(นายปรีชา ขาวสังข์) 11 ครับ จากเอกสารประกอบการพิจารณาและคำชี้แจงถึงความจำเป็น

ตามที่ท่านนายกฯ เสนอเมื่อสักครู่ ผมไม่มีข้อขัดข้องหรือทักท้วงในการเสนอญัตตินี้ เนื่องจากเป็นความจำเป็นและประมาณการค่าใช้จ่ายของแต่ละรายการก็เหมาะสม

- ผมเห็นด้วยกับการขออนุมัติโอนตั้งจ่ายรายการใหม่ในครั้งนี้ทุกรายการ

ครับ

ฯลฯ

ประธานฯ - คุณปรีชา สนับสนุนญัตตินะครับ สมาชิกฯท่านอื่น มีท่านใดจะอภิปราย

(นายถาวร ยอดกลิ่น) ขอเชิญนะครับ

- หากไม่มีท่านใดอภิปรายต่อ ผมจะขอปิดการอภิปรายนะครับ

- ขอปิดอภิปรายครับ

- ผมขอให้เจ้าหน้าที่ตรวจนับองค์ประชุมก่อนที่จะขอให้ท่านสมาชิกฯ ลงมตินะครับ

- ในห้องมีองค์ประชุมครบนะครับ ขอให้ท่านลงมตินะครับ ผมจะขอมติเรียงตามลำดับของรายการที่ท่านนายกฯ เสนอนะครับ

- รายการแรกครับ

ประธานฯ - สมาชิกฯ ท่านใดอนุมัติให้ตั้งจ่ายรายการใหม่ เพื่อจัดซื้อรถจักรยานยนต์ (นายถาวร ยอดกลิ่น) จำนวน 1 คัน งบประมาณ 45,700 บาท โดยโอนลดจากค่าไฟฟ้าโรงสูบน้ำ

ด้วยไฟฟ้า จำนวน 45,700 บาท โปรดยกมือครับ

ฯลฯ

-5-

มติที่ประชุม - อนุมัติให้ตั้งจ่ายรายการใหม่ เพื่อจัดซื้อรถจักรยานยนต์ 1 คัน งบประมาณ

45,700 บาท

- อนุมัติให้โอนลดรายการค่าไฟฟ้าโรงสูบน้ำด้วยไฟฟ้า จำนวน 45,700

บาท

- ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - สมาชิก ฯ ท่านใดเห็นควรอนุมัติให้ตั้งจ่ายรายการใหม่ เพื่อจัดซื้อ (นายถาวร ยอดกลิ่น) เก้าอี้สำนักงาน จำนวน 2 ตัว งบประมาณ 7,000 บาท โปรดยกมือครับ

- สมาชิกฯ ท่านใดไม่อนุมัติ โปรดยกมือครับ

- ท่านใดงดออกเสียงครับ

ฯลฯ

มติที่ประชุม - อนุมัติให้ตั้งจ่ายรายการใหม่ เพื่อจัดซื้อเก้าอี้สำนักงาน จำนวน 2 ตัว

งบประมาณ 7,000 บาท

- อนุมัติให้โอนลดจากรายการค่าไฟฟ้าโรงสูบน้ำด้วยไฟฟ้า

จำนวน 7,000 บาท

- ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - รายการลำดับถัดไป ขออนุมัติจัดซื้อเครื่องสำรองไฟฟ้าครับ

(นายถาวร ยอดกลิ่น) - สมาชิกฯ ท่านใดอนุมัติให้ตั้งจ่ายรายการใหม่ เพื่อจัดซื้อเครื่องสำรองไฟฟ้า ขนาด 800 VA จำนวน 1 เครื่อง งบประมาณ 2,500 บาท โปรดยกมือครับ

- ท่านใดไม่อนุมัติครับ

ฯลฯ

มติที่ประชุม - อนุมัติให้ตั้งจ่ายรายการใหม่ เพื่อจัดซื้อเครื่องสำรองไฟฟ้า ขนาด 800 VA

จำนวน 1 เครื่อง งบประมาณ 2,500 บาท

- อนุมัติให้โอนลดจากรายการค่าไฟฟ้าโรงสูบน้ำด้วยไฟฟ้า

จำนวน 2,500 บาท

- ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

-6-

ประธานฯ - รายการถัดไปครับ

(นายถาวร ยอดกลิ่น) - สมาชิกฯ ท่านใดอนุมัติให้ตั้งจ่ายรายการใหม่ เพื่อจัดซื้อเครื่องคอมพิวเตอร์

สำนักงาน 1 เครื่อง งบประมาณ 20,000 บาท โปรดยกมือครับ

- ท่านใดไม่อนุมัติ โปรดยกมือครับ

ฯลฯ

มติที่ประชุม - อนุมัติให้ตั้งจ่ายรายการใหม่ จัดซื้อเครื่องคอมพิวเตอร์สำนักงาน 1 เครื่อง

งบประมาณ 20,000 บาท

- อนุมัติให้โอนลดจากรายการค่าไฟฟ้าโรงสูบน้ำด้วยไฟฟ้า

จำนวน 20,000 บาท

- ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

- รายการสุดท้ายครับ

- สมาชิกฯ ท่านใดอนุมัติให้ตั้งจ่ายรายการใหม่ โครงการก่อสร้างโรงจอดรถ จำนวน 1 หลัง งบประมาณ 488,000 บาท โปรดยกมือครับ

- ท่านใดไม่อนุมัติ โปรดยกมือครับ

- ท่านใดงดออกเสียงครับ

ฯลฯ

มติที่ประชุม - อนุมัติให้ตั้งจ่ายรายการใหม่ โครงการก่อสร้างโรงจอดรถ จำนวน 1 หลัง

งบประมาณ 488,000 บาท

- โดยให้โอนลดจากงบประมาณ 4 รายการ รวมเป็นเงิน 488,000 บาท ประกอบด้วย 1. รายการค่าชำระหนี้เงินกู้ จำนวน 110,000 บาท 2. ค่าชำระดอกเบี้ย จำนวน 30,000 บาท 3. เงินเดือนพนักงาน (ตรวจสอบภายใน) จำนวน 200,000 บาท และ 4. รายการค่าใช้จ่ายเพื่อให้ได้มาซึ่งบริการ จำนวน 148,000 บาท

- ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ครับ ญัตติอนุมัติโอนงบประมาณรายจ่ายเพื่อตั้งจ่ายเป็นรายการใหม่

(นายถาวร ยอดกลิ่น) เสร็จสิ้นนะครับ

- สรุปว่าที่ประชุมมีมติอนุมัติทุกรายการตามที่ท่านนายกฯ เสนอ นะครับ

-7-

5.2 ญัตติขออนุมัติใช้จ่ายเงินสะสม ประจำปีงบประมาณ พ.ศ. 2567

ประธานฯ - ท่านนายกฯ ได้เสนอญัตติต่อสภาฯ เพื่อใช้จ่ายเงินสะสมดำเนินโครงการ

(นายถาวร ยอดกลิ่น) จำนวน 4 โครงการ นะครับ ขอเชิญท่านนายกฯ ครับ

นายกฯ - เรียนท่านประธานฯ และท่านสมาชิกฯ ที่เคารพครับ ตามระเบียบ

(นายสาโรจน์ บุญเรืองขาว) กระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บ

รักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 97 กำหนดว่า องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข (1) ให้กระทำได้เฉพาะภารกิจซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง

- ดังนั้น เพื่อให้การปฏิบัติงานเป็นไปตามระเบียบดังกล่าว นายกองค์การบริหารส่วนตำบลปันแต จึงขอเสนอญัตติต่อสภาองค์การบริหารส่วนตำบลปันแต เพื่อขออนุมัติใช้จ่ายเงินสะสมดำเนินโครงการจำนวน 4 โครงการ ดังต่อไปนี้ ครับ

- โครงการแรก โครงการก่อสร้างถนน คสล. สายหารเจ – ทุ่งลาน หมู่ที่ 12

ตำบลปันแต

- โครงการที่ 2 โครงการก่อสร้างถนน คสล. สายใสปรางค์ - หน้าบ้านนางวิน

พูนชู หมู่ที่ 6

- โครงการที่ 3 โครงการก่อสร้างถนน คสล.สายซอยประดับ หมู่ที่ 10 ตำบล

ปันแต

- โครงการที่ 4 เป็นโครงการสุดท้าย คือ โครงการจัดซื้อเครื่องตัดหญ้าไหล่ทางติดท้ายรถฟาร์มแทรกเตอร์ จำนวน 1 เครื่อง

นายกฯ - ท่านประธานฯ และท่านสมาชิกฯ ครับ ถนนจำนวนสามสายดังกล่าวข้างต้น (นายสาโรจน์ บุญเรืองขาว) มีสภาพเป็นหลุมบ่อการเดินทางสัญจรและการขนส่งทั้งสินค้าเกษตรและ

สินค้าอื่น ไม่สะดวกปลอดภัยและมีฝุ่นละอองเป็นปริมาณมาก ส่งผลกระทบต่อสุขภาพและการดำเนินชีวิต อันเป็นปัญหาและความเดือดร้อนของประชาชนโดยทั่วไป ดังนั้น เพื่อแก้ไขปัญหาความเดือดร้อนให้แก่ประชาชน ที่ใช้ประโยชน์จากเส้นทางเหล่านี้ จึงจำเป็นต้องก่อสร้างเป็นถนนคอนกรีตเสริมเหล็กให้ได้มาตรฐาน เพื่อให้การสัญจรสะดวกและปลอดภัยในชีวิตและทรัพย์สิน จึงขอเสนอญัตติต่อสภาองค์การบริหารส่วนตำบลปันแต เพื่อขออนุมัติใช้จ่ายเงินสะสมก่อสร้างถนนคอนกรีตเสริมเหล็กจำนวนสามโครงการ รวมเป็นเงิน 2,193,000 บาท รายละเอียดดังนี้ครับ

1. โครงการก่อสร้างถนน คสล. สายหารเจ – ทุ่งลาน หมู่ที่ 12 งบประมาณ

1,205,000 บาท ขนาดกว้าง 6 เมตร ยาว 235 เมตร หนา 0.15 เมตร พร้อมก่อสร้างทางเชื่อม รวมพื้นที่ก่อสร้างไม่น้อยกว่า 1,602 ตารางเมตร รายละเอียดตามแบบแปลนขององค์การบริหารส่วนตำบลปันแต

2. โครงการก่อสร้างถนน คสล. สายใสปรางค์ – หน้าบ้านนางวิน พูนชู หมู่ที่ 6 ตำบลปันแต งบประมาณ 491,000 บาท ขนาดกว้าง 4 เมตร หนา 0.15 เมตร ยาว 185 เมตร หรือคิดเป็นพื้นที่ไม่น้อยกว่า 740 ตารางเมตร รายละเอียดตามแบบแปลนที่ อบต.ปันแตกำหนด

3. โครงการก่อสร้างถนน คสล.สายซอยประดับ หมู่ที่ 10 ตำบลปันแต งบประมาณ 497,000 บาท ขนาดกว้าง 4 เมตร หนา 0.15 เมตร ยาว 185 เมตร หรือคิดเป็นพื้นที่ไม่น้อยกว่า 740 ตารางเมตร รายละเอียดตามแบบแปลนที่ อบต.ปันแต กำหนด

-8-

นายกฯ - ประกอบกับ กองช่าง อบต.ปันแต มีภารกิจในการปฏิบัติหน้าที่งานด้าน

(นายสาโรจน์ บุญเรืองขาว) บริการสาธารณะ งานตัดแต่งกิ่งไม้และตัดหญ้าริมทางสาธารณะ ตลอดจน

การปรับปรุงภูมิทัศน์ในพื้นที่ตำบลปันแต โดยลักษณะงานส่วนใหญ่เป็น งานเชิงรุก ออกบริการนอกสถานที่และต้องใช้เครื่องตัดหญ้าไหล่ทางในการปฏิบัติงาน อีกทั้งช่วยในการสนับสนุนงานป้องกันและบรรเทาสาธารณภัย ดังนั้น เพื่อให้การปฏิบัติงานมีความคล่องตัวในการบำรุงรักษาที่หรือทางสาธารณะและมีภูมิทัศน์ในพื้นที่ที่สวยงามและเป็นระเบียบเรียบร้อย จึงขออนุมัติใช้จ่ายเงินสะสม จัดซื้อเครื่องตัดหญ้าไหล่ทางติดท้ายรถฟาร์มแทรกเตอร์ ขนาดกว้างในการตัดไม้น้อยกว่า 80 เซนติเมตร พร้อมติดตั้ง จำนวน 1 เครื่อง งบประมาณ 650,000 บาท ครับ

ฯลฯ

ประธานฯ - ท่านนายกฯ เสนอญัตติต่อสภาฯ เพื่อขออนุมัติใช้จ่ายเงินสะสมที่มีอยู่และ(นายถาวร ยอดกลิ่น) สามารถใช้ได้ตามระเบียบฯ จำนวน 4 โครงการ เอกสารที่เป็นแบบแปลน

การประมาณค่าใช้จ่าย และภาพถ่ายประกอบมีให้ท่านสมาชิกฯ ได้พิจารณาล่วงหน้าแล้ว สมาชิกฯ ท่านใดจะอภิปรายหรือแสดงความเห็นที่เกี่ยวกับญัตติการขออนุมัติใช้จ่ายเงินสะสมในครั้งนี้บ้างครับ ขอเชิญครับ

สมาชิกฯ - ท่านประธานฯ เพื่อนสมาชิกฯ และคณะผู้บริหารครับ กระผมนายปรีชา (นายปรีชา ขาวสังข์) ขาวสังข์ สมาชิกฯ หมู่ที่ 11 ตามที่คณะผู้บริหารฯ โดยท่านนายกฯ ได้

นำเสนอญัตติเพื่อขออนุมัติใช้จ่ายเงินสะสม นั้น ผมเห็นด้วยครับ เพราะเงินสะสมน่าจะมีไว้เพียงพอสมควร เก็บไว้มากไปก็จะไม่เป็นประโยชน์ การนำไปใช้จ่ายเพื่อก่อสร้างถนนสายต่างๆ ตามที่เสนอมาก็ถือว่ามีประโยชน์สำหรับผู้ใช้ถนนโดยทั่วไป ไม่ได้ใช้เฉพาะหมู่บ้านใดหมู่บ้านหนึ่งเท่านั้นนะครับ ทุกคนมีสิทธิใช้ได้ ก็เห็นว่าสมควรอยู่ครับ

- ส่วนครุภัณฑ์ในรายการจัดซื้อเครื่องตัดหญ้าไหล่ทางติดท้ายรถฟาร์มแทรกเตอร์ก็สมประโยชน์อยู่ครับ ถนนหลายๆ สายทั้งสายหลัก สายซอยต่างๆ ที่ผ่านมาอยู่ในสภาพที่ยากต่อการแผ้วถาง ตัดแต่งโดยแรงงานคน จำเป็นต้องใช้เครื่องจักรดำเนินการแทน

- ผมสนับสนุนให้ใช้จ่ายเงินสะสมเพื่อดำเนินการโครงการต่างๆ จำนวน 4 โครงการตามที่ท่านนายกฯ เสนอ ครับ

สมาชิกฯ - เรียนท่านประธานฯ ที่เคารพ กระผมนายจำรัส สังข์หนู สมาชิกฯ หมู่ที่ (นายจำรัส สังข์หนู) 12 พิจารณาความจำเป็นพร้อมรายละเอียดของโครงการต่างๆ ทั้ง 4

โครงการ ตามที่ผู้บริหารเสนอญัตติมาผมเห็นสมควรให้ดำเนินการจ่ายเงินสะสมเพื่อดำเนินการต่อไป ครับ

ประธานฯ - สมาชิกฯ ท่านอื่นมีข้อคิดเห็นอย่างไรครับ เชิญให้ความเห็นนะครับ

(นายถาวร ยอดกลิ่น) - เมื่อไม่มีสมาชิกฯ ท่านใดประสงค์จะอภิปรายเพิ่มเติมแล้ว ผมขอปิดการ

อภิปรายครับ

- ขอนับองค์ประชุมเพื่อจะได้ลงมติต่อไปนะครับ

- สมาชิกฯ ครบองค์ประชุมนะครับ ขอมตินะครับ

- สมาชิกฯ ท่านใดเห็นควรอนุมัติให้จ่ายเงินสะสม เพื่อจัดซื้อเครื่องตัดหญ้าติดท้ายรถฟาร์มแทรกเตอร์ จำนวน 1 เครื่อง งบประมาณ 650,000 บาท โปรดยกมือครับ

-9-

- สมาชิกฯ ท่านใดไม่อนุมัติ โปรดยกมือครับ

- สมาชิกฯ ท่านใดงดออกเสียงครับ โปรดยกมือครับ

ฯลฯ

มติที่ประชุม - อนุมัติให้จ่ายเงินสะสมเพื่อจัดซื้อเครื่องตัดหญ้าไหล่ทางติดท้ายรถฟาร์ม

แทรกเตอร์ 1 เครื่อง งบประมาณ 650,000 บาท ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ต่อไปเป็นโครงการก่อสร้างถนน คสล. นะครับ

(นายถาวร ยอดกลิ่น) - สมาชิกฯ ท่านใดอนุมัติให้จ่ายเงินสะสม เพื่อก่อสร้างถนน คสล. สายซอย

ประดับ หมู่ที่ 10 งบประมาณ 497,000 บาท โปรดยกมือครับ

- ท่านใดไม่อนุมัติครับ

- ท่านใดงดออกเสียง

ฯลฯ

มติที่ประชุม - อนุมัติให้จ่ายเงินสะสม เพื่อก่อสร้างถนน คสล.สายซอยประดับ หมู่ที่ 10

งบประมาณ 497,000 บาท ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - สมาชิกฯ ท่านใดอนุมัติให้จ่ายเงินสะสมเพื่อก่อสร้างถนน คสล.สายไส

(นายถาวร ยอดกลิ่น) ปรางค์ -บ้านนางวิน พูนชู หมู่ที่ 6 งบประมาณ 491,000 บาท

โปรดยกมือครับ

- ท่านใดไม่อนุมัติครับ

- ท่านใดงดออกเสียง ครับ

ฯลฯ

มติที่ประชุม - อนุมัติให้จ่ายเงินสะสม เพื่อก่อสร้างถนน คสล.สายไสปรางค์ –

บ้านนางวิน พูนชู หมู่ที่ 6 งบประมาณ 491,000 บาท

ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

-10-

ประธานฯ - โครงการสุดท้ายครับ

(นายถาวร ยอดกลิ่น) - สมาชิกฯ ท่านใดอนุมัติให้จ่ายเงินสะสม เพื่อก่อสร้างถนน คสล.สายหารเจ

ทุ่งลาน หมู่ที่ 12 งบประมาณ 1,205,000 บาท โปรดยกมือครับ

- สมาชิกฯ ท่านใดไม่อนุมัติ โปรดยกมือครับ

- ท่านใดงดออกเสียงครับ

ฯลฯ

มติที่ประชุม - อนุมัติให้จ่ายเงินสะสม เพื่อก่อสร้างถนน คสล. สายหารเจ – ทุ่งลาน

หมู่ที่ 12 งบประมาณ 1,205,000 บาท ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ครับ สรุปว่าที่ประชุมมีมติอนุมัติให้จ่ายเงินสะสมจำนวนรวม

(นายถาวร ยอดกลิ่น) 2,843,000 บาท เพื่อดำเนินโครงการต่างๆ ตามที่เสนอ จำนวน 4

โครงการ นะครับ

- ขอพักการประชุม 15 นาทีครับ

- เริ่มประชุมต่อเวลา 15.50 น.

ประธานฯ - ท่านสมาชิกฯ ครับ ท่านประธานสภาฯ (นายถาวร ยอดกลิ่น) มอบหมาย

(นายโกวิท สงชู) ให้กระผมขึ้นทำหน้าที่เป็นประธานในที่ประชุมเพื่อดำเนินการพิจารณา

ในระเบียบวาระการประชุมที่เหลือ นะครับ

5.3 ญัตติร่างข้อบัญญัติองค์การบริหารส่วนตำบล เรื่องการประปาองค์การบริหารส่วนตำบลปันแต พ.ศ. .....................

ประธานฯ - ร่างข้อบัญญัติองค์การบริหารส่วนตำบลปันแต ว่าด้วยเรื่องการประปา

(นายโกวิท สงชู) ขององค์การบริหารส่วนตำบลฉบับนี้ ท่านนายกฯ ได้มอบหมายให้เจ้าหน้าที่

ฝ่ายนิติการยกร่างข้อบัญญัติขึ้นใหม่โดยการยกเลิกฉบับก่อนๆ ทั้งหมดแล้วรวบรวมสาระสำคัญมาปรับปรุงเพิ่มเติมรวมเป็นฉบับเดียวกัน และได้เสนอให้ที่ประชุมสภาฯ ได้พิจารณาในวันนี้ นะครับ

- ท่านสมาชิกฯ ครับ สำหรับญัตติที่เป็นร่างข้อบัญญัตินั้น โดยทั่วไปแล้วระเบียบฯ ว่าด้วยข้อบังคับการประชุมสภาฯ กำหนดให้แยกพิจารณาเป็นสามวาระ แต่ที่ประชุมสภาฯ จะอนุมัติให้พิจารณาสามวาระรวดเดียวก็ได้นะครับ

- ขอเชิญท่านนายกฯ เสนอญัตติในวาระแรกขึ้นพิจารณาเพื่อรับหลักการครับ

-11-

นายกฯ - เรียนท่านประธาน ฯ และท่านสมาชิกฯ ที่เคารพทุกท่านครับ กระผมนาย

(นายสาโรจน์ บุญเรืองขาว) สาโรจน์ บุญเรืองขาว นายกองค์การบริหารส่วนตำบล ขอเสนอญัตติร่าง

ข้อบัญญัติฉบับนี้ต่อที่ประชุมสภาฯ ด้วยหลักการและเหตุผลพอสังเขป

ดังต่อไปนี้ครับ

- เพื่อปฎิบัติการให้เป็นไปตามความในมาตรา 68(1) มาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมถึงฉบับที่ 7 พ.ศ.2562 นายกองค์การบริหารส่วนตำบลปันแต ขอเสนอร่างข้อบัญญัติ เรื่อง การประปาองค์การบริหารส่วนตำบลปันแต พ.ศ...............ต่อสภาองค์การบริหารส่วนตำบลปันแตและนายอำเภอควนขนุน เพื่อพิจารณาให้ ความเห็นชอบและประกาศใช้เป็นข้อบัญญัติต่อไป

- เหตุผล เนื่องจากข้อบัญญัติ เรื่องการใช้น้ำประปา พ.ศ. 2557 และฉบับปรับปรุง (ฉบับที่ 2) พ.ศ. 2564 ขององค์การบริหารส่วนตำบลปันแต ได้ใช้บังคับมาเป็นเวลานาน ในขณะที่สภาพเศรษฐกิจสังคมได้เปลี่ยนแปลงไป ทำให้ข้อบัญญัติดังกล่าวไม่เหมาะสมในการบังคับใช้ และเพื่อให้เกิดความคล่องตัว มีประสิทธิภาพในการบริหารจัดการการประปาขององค์การบริหารส่วนตำบลปันแตให้ดียิ่งขึ้น จึงเห็นควรยกเลิกข้อบัญญัติขององค์การบริหารส่วนตำบลปันแต เรื่องการใช้น้ำประปา พ.ศ. 2557 และฉบับปรับปรุง (ฉบับที่ 2) พ.ศ. 2564 แล้วตราข้อบัญญัติฉบับนี้ขึ้นใช้แทนต่อไป ครับ

นายกฯ - สาระสำคัญของร่างข้อบัญญัติฯ มีดังนี้ครับ

(นายสาโรจน์ บุญเรืองขาว) - โดยที่เป็นการสมควรยกเลิกข้อบัญญัติขององค์การบริหารส่วนตำบลปันแต

เรื่องการใช้น้ำประปา พ.ศ. 2557 และข้อบัญญัติองค์การบริหารส่วนตำบลปันแต เรื่องการใช้น้ำประปา (ฉบับที่ 2) พ.ศ. 2564 อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม องค์การบริหารส่วนตำบลปันแต โดยความเห็นชอบของสภาองค์การบริหารส่วนตำบลปันแต และนายอำเภอควนขนุน จึงตราข้อบัญญัติขึ้นไว้ดังต่อไปนี้

ข้อ 1. ข้อบัญญัตินี้ เรียกว่า ข้อบัญญัติองค์การบริหารส่วนตำบลปันแต ว่าด้วยการประปาองค์การบริหารส่วนตำบลปันแต พ.ศ............................

ข้อ 2. ข้อบัญญัตินี้ให้ใช้บังคับในเขตองค์การบริหารส่วนตำบลปันแต นับแต่วันถัดจากวันที่ประกาศไว้โดยเปิดเผย ณ ที่ทำการองค์การบริหารส่วนตำบลปันแตแล้ว 7 วัน

ข้อ 3. ให้นายกองค์การบริหารส่วนตำบลปันแต เป็นผู้รักษาการตามข้อบัญญัติ นี้ และให้มีอำนาจออกระเบียบ ข้อบังคับ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้

ข้อ 4. ในข้อบัญญัตินี้

“การประปาองค์การบริหารส่วนตำบลปันแต” หมายความถึง ระบบประปาซึ่งองค์การบริหารส่วนตำบลปันแต ได้จัดให้มีขึ้น เพื่อให้บริการประชาชนในพื้นที่

“ค่าใช้จ่ายในการติดตั้งประปา” หมายความถึง เงินหรือค่าธรรมเนียมอื่นใดที่การประปาองค์การบริหารส่วนตำบลปันแต เรียกเก็บจากผู้ขอใช้น้ำประปา รวมทั้งค่าท่อและอุปกรณ์อื่นๆ ที่ใช้ในการติดตั้งประปา ค่าแรงและดำเนินการติดตั้งประปาจนแล้วเสร็จ

“ผู้ขอใช้น้ำ” หมายความถึง บุคคลที่ได้ยื่นความประสงค์ขอใช้น้ำประปาต่อการประปาองค์การบริหารส่วนตำบลปันแต และยังมิได้ทำสัญญาการใช้น้ำประปาไว้กับองค์การบริหารส่วนตำบลปันแต

-12-

“ผู้ใช้น้ำ” หมายความถึง บุคคลที่ได้ทำสัญญาการใช้น้ำประปาไว้กับองค์การบริหารส่วนตำบลปันแตตามแบบที่การประปาองค์การบริหารส่วนตำบลปันแตกำหนด

“ท่อ” หมายความถึง ท่อสำหรับใช้ในการส่งและจ่ายน้ำให้แก่ผู้ใช้น้ำ

“มาตรวัดน้ำ” หมายความถึง อุปกรณ์ที่ใช้ในการวัดปริมาณของน้ำ

.............................................................................................................................................................................

.............................................................................................................................................................................

ฯลฯ

ข้อ 28. ผู้ใดฝ่าฝืนข้อบัญญัติ ข้อ 10 , ข้อ 11 , ข้อ 13 และข้อ 14 มีโทษปรับไม่เกิน หนึ่งพันบาท

ประกาศ ณ วันที่.............เดือน.................................พ.ศ......................

นายกฯ - ท่านสมาชิกฯ ทุกท่านครับ ร่างข้อบัญญัติขององค์การบริหารส่วนตำบล(นายสาโรจน์ บุญเรืองขาว) ปันแต ฉบับนี้ เป็นฉบับที่ได้รวบรวมฉบับก่อนๆที่ผ่านมา นำมาปรับปรุง

เรียบเรียงถ้อยคำและข้อความต่างๆ ให้สามารถทำความเข้าใจได้ง่ายขึ้นชัดเจนยิ่งขึ้น โดยไม่มีการเปลี่ยนแปลงสาระสำคัญใดๆ มากนัก คงไม่ยากในการพิจารณา และคาดว่าที่ประชุมสภาฯ จะได้ลงมติรับหลักการเพื่อจะได้พิจารณาต่อเป็นวาระที่ 2 ต่อไปตามขั้นตอนนะครับ

ประธานฯ - การพิจารณาในวาระนี้ เป็นการพิจารณาในขั้นรับหลักการ นะครับ

(นายโกวิท สงชู) สมาชิกฯ ท่านใดประสงค์จะอภิปราย ขอเชิญนะครับ

- เชิญท่านสมาชิกฯ อภิปรายครับ

- หากท่านสมาชิกฯ ยังไม่อภิปรายในวาระแรกนี้ ท่านสมาชิกฯ ยังสามารถอภิปรายได้อีกนะครับ ในการพิจารณาขั้นแปรญัตติ

- เมื่อไม่มีท่านสมาชิกฯ ท่านใดประสงค์จะอภิปราย ผมขอปิดการอภิปรายเพื่อให้เป็นไปตามระเบียบฯ

- ขอตรวจนับองค์ประชุม ก่อนที่จะได้ขอมตินะครับ

- ครบองค์ประชุมนะครับ ผมขอมติในขั้นรับหลักการนะครับ

- สมาชิกฯ ท่านใดเห็นควรรับหลักการ โปรดยกมือครับ

- สมาชิกฯ ท่านใดไม่รับหลักการ โปรดยกมือคับ

- ท่านงดออกเสียง ครับ

ฯลฯ

มติที่ประชุม - รับหลักการแห่งร่างข้อบัญญัติฯ ด้วยคะแนนเสียงดังนี้

- รับหลักการ จำนวน 12 เสียง

- ไม่รับหลักการ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ท่านสมาชิกฯ ครับ หลังจากที่สภาฯ มีมติรับหลักการแล้ว การพิจารณา(นายโกวิท สงชู) ในวาระที่ 2 ขั้นการแปรญัตติจะให้ดำเนินการอย่างไรครับ

-13-

นายกฯ - ท่านประธานฯ ครับ กระผมนายสาโรจน์ บุญเรืองขาว ในฐานะผู้บริหาร

(นายสาโรจน์ บุญเรืองขาว) ท้องถิ่นขอเสนอให้ที่ประชุมพิจารณาร่างข้อบัญญัติฉบับนี้ สามวาระรวดเดียว

ตามข้อบังคับการประชุมข้อ 45 ครับ

ประธานฯ - ท่านสมาชิกฯ เห็นอย่างไรกับข้อเสนอของท่านนายกฯ ครับ

(นายโกวิท สงชู)

สมาชิกฯ - เรียนท่านประธานฯ ครับ กระผมนายสมบัติ ขำนุ้ย สมาชิกฯ หมู่ที่ 4

(นายสมบัติ ขำนุ้ย) ผมเห็นด้วยกับท่านนายกฯ ผมเห็นว่าที่ประชุมสภาฯ แห่งนี้ควรจะอนุมัติให้มี

การพิจารณาสามวาระรวดเดียวติดต่อกันไปเลย นะครับ

ประธานฯ - ครับ ผมจะขอมติจากท่านสมาชิกฯ ว่าจะอนุมัติให้ดำเนินการตามที่ท่าน(นายโกวิท สงชู) นายกฯ เสนอหรือไม่

- สมาชิกฯ ครบองค์ประชุมนะครับ

- สมาชิกฯ ท่านใดเห็นควรอนุมัติให้พิจารณาสามวาระรวดเดียว โปรดยกมือ

ครับ

- ท่านใดไม่อนุมัติ โปรดยกมือครับ

ฯลฯ

มติที่ประชุม - อนุมัติให้พิจารณาสามวาระรวดเดียว ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ที่ประชุมอนุมัติให้พิจารณาสามวาระรวดเดียว นะครับ

(นายโกวิท สงชู) - สำหรับ วาระที่ 2 ขั้นการแปรญัตติ ระเบียบฯ กำหนดให้ที่ประชุมสภา

ท้องถิ่นเป็นกรรมการแปรญัตติเต็มสภาฯ โดยให้ประธานในที่ประชุมเป็นประธานกรรมการแปรญัตติ นะครับ

- ผมขอนำท่านสมาชิกฯ เข้าสู่การพิจารณาร่างข้อบัญญัติในวาระที่ 2 ขั้นการแปรญัตติ นะครับ

- การแปรญัตติในวาระที่ 2 นี้ ให้ท่านสมาชิกฯ ที่ประสงค์จะขอแปรญัตติ เสนอขอแปรญัตติด้วยวาจาในที่ประชุมนะครับ ขอให้มีผู้รับรองด้วยอย่างน้อยสองท่านนะครับ

สมาชิกฯ - เรียนท่านประธานฯ ท่านสมาชิกฯ และคณะผู้บริหารครับ กระผม

(นายปรีชา ขาวสังข์) นายปรีชา ขาวสังข์ สมาชิกฯ หมู่ที่ 11 ครับ

- บทบัญญัติในร่างข้อบัญญัติองค์การบริหารส่วนตำบลปันแต เรื่อง การ

ประปาองค์การบริหารส่วนตำบลปันแต พ.ศ.............ตามที่ท่านนายกฯ เสนอให้ที่ประชุมสภาฯ พิจารณาให้ความเห็นชอบเพื่อใช้บังคับต่อไปในเขตรับผิดชอบขององค์การบริหารส่วนตำบลปันแต นั้น เป็นเหมือนเช่นที่ท่านนายกฯ และเจ้าหน้าที่ที่เกี่ยวข้องได้ชี้แจงและให้คำอธิบายไว้ก่อนแล้วนะครับว่าในร่างข้อบัญญัติฉบับนี้ไม่มีการ

-14-

เปลี่ยนแปลงในสาระสำคัญไปจากฉบับก่อนๆ แต่เป็นเพียงการเรียบเรียงปรับแต่งถ้อยคำให้ถูกต้องเหมาะสมและเข้าใจได้ง่ายมากยิ่งขึ้นอีกทั้งเป็นการดำเนินการปรับปรุงเพื่อจะได้ส่งไปประกาศใช้ในราชกิจจานุเบกษาต่อไปด้วย

- ผมไม่ขอแปรญัตตินะครับ ผมเห็นควรให้คงไว้ตามร่างเดิมทั้งหมดนะครับ

ประธานฯ - ครับ ท่านสมาชิกฯ หมู่ที่ 11 อภิปรายในเชิงสนับสนุนร่างข้อบัญญัติ

(นายโกวิท สงขู) ฉบับนี้ นะครับ ไม่ได้ขอแปรญัตติในเนื้อหาแห่งบทบัญญัติแต่อย่างใดนะครับ

- เชิญสมาชิกฯ ท่านอื่นครับ

- หากไม่มีสมาชิกฯ ท่านใดประสงค์จะขอแปรญัตติ หรือขออภิปรายเกี่ยวกับเรื่องนี้ต่อไปแล้ว ผมขอปิดการอภิปรายนะครับ

- ก่อนจะขอมติในวาระที่ 2 จากที่ประชุม ผมขอตรวจนับองค์ประชุมก่อน

นะครับ

- องค์ประชุมถูกต้องนะครับ ขอให้ท่านสมาชิกฯ ลงมติในวาระที่ 2 นะครับ - สมาชิกฯ ท่านใดเห็นควรให้คงไว้ตามร่างข้อบัญญัติฉบับนี้ทั้งหมด

โปรดยกมือครับ

- ท่านใดไม่เห็นด้วยครับ ไม่มีนะครับ

- ท่านใดงดออกเสียงครับ

ฯลฯ

มติที่ประชุม - เห็นควรให้คงไว้ตามร่างข้อบัญญัติฯ เดิม ด้วยคะแนนเสียงดังนี้

* เห็นควรคงไว้ตามร่างฯ เดิม จำนวน 12 เสียง
* ไม่เห็นด้วย จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ - ครับ ที่ประชุมสภาฯ พิจารณาในวาระที่ 2 ขั้นการแปรญัตติเสร็จแล้วนะ(นายโกวิท สงชู) ครับ

- ต่อไปจะพิจารณาในวาระที่ 3 ขั้นการให้ความเห็นชอบให้ใช้เป็นข้อบัญญัติขององค์การบริหารส่วนตำบลปันแต เรื่องการประปาองค์การบริหารส่วนตำบลปันแต พ.ศ...........

- สมาชิกฯ ครบองค์ประชุมนะครับ ผมจะขอให้ท่านสมาชิกฯ ลงมติในวาระที่

3 นะครับ

- สมาชิกฯ ท่านใดเห็นชอบให้ใช้เป็นข้อบัญญัติฯ โปรดยกมือครับ

- ท่านใดไม่ให้ความเห็นชอบ โปรดยกมือครับ

- ท่านใดงดออกเสียงครับ

ฯลฯ

มติที่ประชุม - เห็นชอบให้ใช้เป็นข้อบัญญัติขององค์การบริหารส่วนตำบลปันแต เรื่องการ

ประปาองค์การบริหารส่วนตำบลปันแต พ.ศ. ..................

ด้วยคะแนนเสียงดังนี้

* เห็นชอบ จำนวน 12 เสียง
* ไม่เห็นชอบ จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

-15-

ประธานฯ - ที่ประชุมมีมติเห็นชอบให้ใช้เป็นข้อบัญญัติ ฉบับใหม่นะครับ เจ้าหน้าที่ (นายโกวิท สงชู) ผู้รับผิดชอบจะได้ดำเนินการตามขั้นตอนเพื่อประกาศใช้บังคับต่อไปนะครับ

5.4 ญัตติร่างข้อบัญญัติองคการบริหารส่วนตำบลปันแต เรื่องการบริหาร

กิจการสถานีสูบน้ำด้วยไฟฟ้า พ.ศ....................

ประธานฯ - ญัตติร่างข้อบัญญัติองค์การบริหารส่วนตำบลปันแต เรื่องการบริหารกิจการ(นายโกวิท สงชู) สถานีสูบน้ำด้วยไฟฟ้า พ.ศ..................ญัตตินี้ท่านนายกฯ ในฐานะผู้บริหาร

ท้องถิ่นเป็นผู้เสนอญัตติ ดังนั้นจึงไม่ต้องมีผู้รับรองตามระเบียบฯ นะครับ

- เชิญท่านนายกฯ เสนอญัตติต่อที่ประชุมสภาฯ เพื่อพิจารณาต่อไปตาม

ขั้นตอนนะครับ

นายกฯ - เรียนท่านประธานฯ และท่านสมาชิกฯ ที่เคารพครับ กระผมนายสาโรจน์

(นายสาโรจน์ บุญเรืองขาว) บุญเรืองขาว นายกองค์การบริหารส่วนตำบลปันแต ขอเสนอญัตติร่าง

ข้อบัญญัติองค์การบริหารส่วนตำบลปันแต ว่าด้วยเรื่องการบริหารกิจการสถานีสูบน้ำด้วยไฟฟ้า พ.ศ...............ต่อที่ประชุมสภาฯ เพื่อพิจารณาให้ความเห็นขอบตามขั้นตอนก่อนที่จะได้เสนอขอความเห็นชอบจากท่านนายอำเภอควนขนุน และประกาศใช้เป็นข้อบัญญัติต่อไป

- หลักการในการยกร่างข้อบัญญัติฉบับนี้ คือให้ยกเลิกข้อบัญญัติขององค์การบริหารส่วนตำบลปันแต เรื่องการบริหารกิจการสถานีสูบน้ำด้วยไฟฟ้า พ.ศ. 2550 ฉบับที่ใช้อยู่ในปัจจุบัน แล้วให้ตราข้อบัญญัติฉบับใหม่ขึ้นใช้แทน

- เหตุผล ตามที่องค์การบริหารส่วนตำบลปันแต ได้รับการถ่ายโอนภารกิจการจัดการสถานีสูบน้ำด้วยไฟฟ้าตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ซึ่งภารกิจที่ส่วนราชการถ่ายโอนให้แก่องค์กรปกครองส่วนท้องถิ่น มี 4 ภารกิจ ประกอบด้วย (1) โครงการถ่ายโอนการสูบน้ำด้วยไฟฟ้า (2) งานบำรุงรักษาคลองส่งน้ำ ดาดคอนกรีต ทั้งสายหลักและสายซอย (3) งานเก็บเงินค่ากระแสไฟฟ้า (4) งานประสานจัดตั้งสหกรณ์ผู้ใช้น้ำ ตามหนังสือกรมส่งเสริมการปกครองท้องถิ่น ที่ มท. 0890.3/1957 ลงวันที่ 16 พฤศจิกายน 2549 และองค์การบริหารส่วนตำบลปันแตได้ตราข้อบัญญัติตำบล เรื่องการบริหารกิจการสถานีสูบน้ำด้วยไฟฟ้า พ.ศ. 2550 โดยเลือกการบริหารจัดการในรูปแบบที่ 3 คือ องค์กรปกครองส่วนท้องถิ่นและกลุ่มผู้ใช้น้ำร่วมกันบริหารจัดการ

- ซึ่งปรากฏว่ารูปแบบดังกล่าว ทำให้ประสบปัญหาในการบริหารจัดการเป็นอย่างมาก ทั้งยังขาดการติดตามและตรวจสอบอย่างใกล้ชิดและเหมาะสม ก่อให้เกิดความขัดแย้งในกลุ่มผู้ใช้น้ำ จึงเห็นควรตราข้อบัญญัติขึ้นใหม่ โดยเลือกรูปแบบในการบริหารจัดการรูปแบบที่ 1 คือให้องค์กรปกครองส่วนท้องถิ่นเป็นหน่วยรับผิดชอบในการบริหารจัดการทั้งหมดเพื่อพัฒนาคุณภาพและมาตรฐานของการบริการไปพร้อมกัน ให้ประชาชนได้รับบริการจากสถานีสูบน้ำด้วยไฟฟ้าได้ดียิ่งขึ้นครับ

- ร่างข้อบัญญัติเรื่องการบริหารกิจการสถานีสูบน้ำด้วยไฟฟ้า ฉบับนี้ มีข้อกำหนดที่กำหนดไว้ทั้งหมด 21 ข้อ ครับ โดยให้ยกเลิกข้อบัญญัติองค์การบริหารส่วนตำบลปันแต เรื่องการบริหารกิจการสถานีสูบน้ำด้วยไฟฟ้า พ.ศ. 2550 และให้บังคับใช้ข้อบัญญัตินี้แทน สาระสำคัญที่กำหนดไว้ในร่างข้อบัญญัติฉบับนี้ มีดังนี้ครับ

- โดยที่เป็นการสมควรยกเลิกข้อบัญญัติขององค์การบริหารส่วนตำบลปันแต เรื่องการบริหารกิจการสถานีสูบน้ำด้วยไฟฟ้า พ.ศ. 2550 อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562

-16-

องค์การบริหารส่วนตำบลปันแตออกข้อบัญญัตินี้ไว้ โดยความเห็นชอบของสภาองค์การบริหารส่วนตำบลปันแตและนายอำเภอควนขนุน ดังต่อไปนี้

ข้อ 1. ข้อบัญญัตินี้เรียกว่า “ข้อบัญญัติองค์การบริหารส่วนตำบลปันแต เรื่องการบริหารกิจการสถานีสูบน้ำด้วยไฟฟ้า พ.ศ.............”

ข้อ 2. ข้อบัญญัตินี้ ให้ใช้บังคับในเขตองค์การบริหารส่วนตำบลปันแต นับแต่วันถัดจากวันที่ประกาศไว้โดยเปิดเผย ณ ที่ทำการองค์การบริหารส่วนตำบลปันแตแล้ว 7 วัน

ข้อ 3. ให้ยกเลิกข้อบัญญัติองค์การบริหารส่วนตำบลปันแต เรื่อง การบริหารกิจการสถานีสูบน้ำด้วยไฟฟ้า พ.ศ. 2550 และให้ใช้ข้อบัญญัตินี้แทน

ข้อ 4. ให้ยกเลิกบรรดา ประกาศ ระเบียบ คำสั่ง หรือข้อบังคับอื่นใดอันเกี่ยวกับการบริหารกิจการสถานีสูบน้ำด้วยไฟฟ้าที่มีมาก่อนข้อบัญญัตินี้ใช้บังคับ

ข้อ 5. ในข้อบัญญัตินี้

“องค์การบริหารส่วนตำบล” หมายถึง องค์การบริหารส่วนตำบลปันแต

“สถานีสูบน้ำ” หมายความว่า สถานีสูบน้ำด้วยไฟฟ้าที่องค์การบริหารส่วนตำบลปันแต ได้รับการถ่ายโอนจากส่วนราชการ และรวมถึงสถานีสูบด้วยไฟฟ้าที่องค์การบริหารส่วนตำบลปันแตได้ก่อสร้างขึ้นเองด้วย

“เกษตรกรรม” หมายความว่า การทำนา ทำไร่ ทำสวน ประมง เลี้ยงสัตว์หรือเกษตรกรรมประเภทอื่น

“กลุ่มผู้ใช้น้ำ” หมายความว่า กลุ่มบุคคลที่ได้มารวมตัวจัดตั้งขึ้นเพื่อดำเนินงานเกี่ยวกับการจัดการน้ำและใช้น้ำจากสถานีสูบน้ำเพื่อเกษตรกรรม ทั้งที่ได้จดทะเบียนตามกฎหมาย หรือโดยการรับรองจากองค์การบริหารส่วนตำบลปันแต

“สมาชิกผู้ใช้น้ำ” หมายความว่า ผู้ที่ประกอบอาชีพด้านการเกษตรกรรมที่มีพื้นที่ทำการเกษตรอยู่ในเขตบริการของสถานีสูบน้ำขององค์การบริหารส่วนตำบลปันแต และได้สมัครเป็นสมาชิกของกลุ่มผู้ใช้น้ำ โดยผู้นั้นจะมีกรรมสิทธิ์ในที่ดินสำหรับทำเกษตรกรรม หรือในฐานะผู้เช่าก็ได้

“ข้อบังคับ” หมายความว่า ข้อบังคับเกี่ยวกับการบริหารกิจการสถานีสูบน้ำด้วยไฟฟ้า ซึ่งออกโดยองค์การบริหารส่วนตำบลปันแต

ข้อ 6. ให้นายกองค์การบริหารส่วนตำบลปันแต รักษาการให้เป็นไปตามข้อบัญญัตินี้ โดยมีอำนาจออกระเบียบ ประกาศ คำสั่ง ข้อบังคับเกี่ยวกับการบริหารกิจการสถานีสูบน้ำด้วยไฟฟ้า และแต่งตั้งเจ้าพนักงานเพื่อดำเนินการตามข้อบัญญัตินี้

ข้อ 7. สถานีสูบน้ำด้วยไฟฟ้าเป็นทรัพย์สินขององค์การบริหารส่วนตำบลปันแต โดยองค์การบริหารส่วนตำบลปันแตมีอำนาจหน้าที่ในการบริหารจัดการ

............................................................................................................................................................................................................................................................................................................................................................

ฯลฯ

ข้อ 21. กรณีที่มีเหตุผลความจำเป็นที่องค์การบริหารส่วนตำบลปันแตจะต้องดำเนินการใดๆ เพื่อแก้ไขการบริหารงาน หรือเพื่อประโยชน์ในการให้บริการแก่ประชาชน และกรณีนั้นมิได้กำหนดไว้ในข้อบัญญัตินี้ ให้นายกองค์การบริหารส่วนตำบลปันแตดำเนินการไปก่อนได้ แล้วรายงานให้สภาองค์การบริหารส่วนตำบลปันแตทราบ

ประกาศ ณ วันที่...........เดือน.............................พ.ศ...................

-17-

นายกฯ - ขอเรียนข้อเท็จจริงที่ได้จากการบริหารกิจการสถานีสูบน้ำด้วยไฟฟ้า

(นายสาโรจน์ บุญเรืองขาว) ทั้ง 2 แห่งที่มีอยู่ในปัจจุบันเพื่อทบทวนให้ท่านประธานฯ และท่านสมาชิกฯ

รวมทั้งผู้เกี่ยวข้องทราบว่า ในข้อบัญญัติองค์การบริหารส่วนตำบลปันแต เรื่อง การบริหารกิจการสถานีสูบน้ำด้วยไฟฟ้า พ.ศ. 2550 นั้น เราเลือกใช้รูปแบบบริหารจัดการรูปแบบที่ 3 คือ องค์การบริหารส่วนตำบลและกลุ่มเกษตรกรผู้ใช้น้ำร่วมกันบริหารจัดการมาตั้งแต่เริ่มแรกที่ได้รับการถ่ายโอนภารกิจจากกรมชลประทาน และในปีงบประมาณ พ.ศ. 2567 นี้ คาดว่าสถานีสูบน้ำด้วยไฟฟ้าที่กำลังก่อสร้างอยู่ในขณะนี้อีก 1 สถานี ในบริเวณพื้นที่หมู่ที่ 1 จะดำเนินการแล้วเสร็จและจะต้องได้รับโอนภารกิจนี้จาก กรมชลประทานมารับผิดชอบในการบริหารจัดการเพิ่ม่ขึ้นอีกมาก โดยเป็นที่ปรากฏชัดว่าการใช้รูปแบบบริหารจัดการในรูปแบบที่ 3 ดังที่กล่าวมามีปัญหาค่อนข้างมาก โดยเฉพาะปัญหาการค้างชำระกระแสไฟฟ้าในส่วนที่เป็นความรับผิดชอบของสมาชิกผู้ใช้น้ำและการสำรวจพื้นที่ที่ทำการเกษตรในแต่ละปี หรือในแต่ละฤดูกาล กรรมการกลุ่มผู้ใช้น้ำหรือสมาชิกผู้ใช้น้ำที่มีส่วนในการบริหารจัดการ ไม่มีเวลาพอหรืออาจขาดความรับผิดชอบในหน้าที่ที่ได้รับมอบหมาย

ฯลฯ

ประธานฯ - การพิจารณาในวาระนี้ เป็นการพิจารณาเพื่อรับหลักการในภาพรวมของ(นายโกวิท สงชู) ข้อบัญญัติ ผมจะเปิดโอกาสให้ทุกท่านในที่ประชุมได้มีส่วนแสดงความเห็น

หรืออภิปรายตามเวลาที่พอสมควรก่อนที่จะขอมติจากที่ประชุมนะครับ

ฯลฯ

ประธานฯ - เรียนท่านประธานฯที่เคารพ กระผมบรรจบ บุญเรืองขาว สมาชิกฯ หมู่ที่ (นายบรรจบ บุญเรืองขาว) 2 ในฐานะที่เป็นผู้แทนพี่น้องเกษตรกรที่รับบริการน้ำจากสถานีสูบน้ำด้วย

ไฟฟ้าอยู่ด้วยส่วนหนึ่งครับ ผมเองได้รับรู้รับทราบถึงปัญหาการบริการจัดการการใช้น้ำจากสถานีสูบน้ำทั้ง 2 แห่ง มาโดยตลอด ผมเห็นด้วยว่ารูปแบบในการบริหารจัดการสถานีสูบน้ำด้วยไฟฟ้าที่ผ่านมาไม่สอดคล้องกับบริบทของพื้นที่และพฤติกรรมการใช้น้ำของผู้ใช้น้ำสมควรที่จะแก้ไขโดยเปลี่ยนเป็นรูปแบบที่ 1 คือให้องค์การบริหารส่วนตำบลเป็นหน่วยงานดำเนินการเสียเองจะเหมาะสมกว่าครับ

ฯลฯ

สมาชิกฯ - เรียนท่านประธานฯ ครับ กระผมนายปรีชา ขาวสังข์ สมาชิกฯ หมู่ที่ 11

(นายปรีชา ขาวสังข์) ผมเป็นอีกคนหนึ่งที่ได้สัมผัสพื้นที่ในบริเวณนั้นมาโดยตลอดเช่นกันครับ

ผมรับทราบข้อมูลปัญหาที่เกิดขึ้นทั้งจากพี่น้องเกษตรกรผู้ใช้น้ำจากสถานีสูบน้ำด้วยไฟฟ้าดังกล่าวทั้ง 2 สถานี และรับทราบข้อเท็จจริงจากเจ้าหน้าที่ผู้รับผิดชอบมาอย่างต่อเนื่อง ผมเห็นด้วยว่าอย่างน้อยจะได้ทดลองปรับเปลี่ยนรูปแบบการจัดการเสียใหม่ ซึ่งน่าจะแก้ไขปัญหาได้มากขึ้น แต่ในกระบวนการบริหารจัดการที่จะมีขึ้นใหม่นี้ก็ไม่ควรที่จะละเลยในเรื่องของการมีส่วนร่วมของกลุ่มเกษตรกรผู้ใช้น้ำซึ่งเป็นผู้รับผลประโยชน์โดยตรงนะครับ

ฯลฯ

สมาชิกฯ - ท่านประธานฯ ที่เคารพครับ กระผมนายสมบัติ ขำนุ้ย สมาชิกฯ หมู่ที่ 4

(นายสมบัติ ขำนุ้ย) ตามที่ท่านนายกฯ เสนอขอยกเลิกข้อบัญญัติ เรื่อง การบริหารกิจการสถานี

สูบน้ำด้วยไฟฟ้า ฉบับเดิมแล้วให้ใช้ข้อบัญญัติฉบับใหม่ เพื่อเปลี่ยนแปลงรูปแบบการบริหารจัดการตามที่ทราบแล้วนั้น ผมเห็นด้วยครับ เพราะรูปแบบการบริหารที่ใช้อยู่ในปัจจุบันมีปัญหามากดังที่ทราบกันแล้ว ฯ

-18-

ประธานฯ - ยังมีท่านสมาชิกฯ จะอภิปรายเกี่ยวกับร่างข้อบัญญัติฉบับนี้อีกไหมครับ

(นายโกวิท สงชู) ไม่มีสมาชิกฯ ท่านใดจะอภิปรายแล้วนะครับ ผมขอปิดการอภิปรายใน

วาระแรกนี้ เพื่อจะได้ขอมติจากที่ประชุมเป็นลำดับต่อไปครับ ขอตรวจนับองค์ประชุมก่อนนะครับ

- ครบองค์ประชุมนะครับ ขอให้ท่านสมาชิกฯ ลงมตินะครับ

- สมาชิกฯ ท่านใดเห็นควรรับหลักการแห่งร่างข้อบัญญัติฉบับนี้

โปรดยกมือครับ

- ท่านใดไม่รับหลักการ โปรดยกมือครับ

- มีท่านสมาชิกฯ งดออกเสียงไหมครับ ไม่มีนะครับ

ฯลฯ

มติที่ประชุม - รับหลักการแห่งร่างข้อบัญญัติฯ ด้วยคะแนนเสียงดังนี้

- รับหลักการ จำนวน 12 เสียง

- ไม่รับหลักการ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - ตามความในข้อ 45 ของระเบียบกระทรวงมหาดไทยว่าด้วยข้อบังคับการ(นายโกวิท สงชู) ประชุมสภาท้องถิ่นกำหนดว่า ญัตติร่างข้อบัญญัติที่ประชุมสภาท้องถิ่นต้อง

พิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียวผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้

- ท่านสมาชิกฯ หรือท่านผู้บริหารฯ มีความเห็นอย่างไรครับ

นายกฯ - เรียนท่านประธานฯ ที่เคารพครับ กระผมนายสาโรจน์ บุญเรืองขาว

(นายสาโรจน์ บุญเรืองขาว) ในฐานะผู้บริหารท้องถิ่น ขอเสนอให้ที่ประชุมพิจารณาสามวาระรวดเดียว

ครับ

ประธานฯ - มีท่านใดเสนอเป็นอย่างอื่นไหมครับ

(นายโกวิท สงชู) - ไม่มีผู้ที่จะเสนอเป็นอย่างอื่นนะครับ

ฯลฯ

มติที่ประชุม - อนุมัติให้พิจารณาสามวาระรวดเดียว ด้วยเสียงเอกฉันท์

ประธานฯ - ครับ เมื่อที่ประชุมอนุมัติให้พิจารณาสามวาระรวดเดียวแล้ว ในวาระที่สองที่(นายโกวิท สงชู) ประชุมสภาฯ เป็นกรรมการแปรญัตติเต็มสภา ฯ นะครับ

- ผมขอนำท่านสมาชิกฯ เข้าสู่การพิจารณาในวาระที่สอง ขั้นการแปรญัตติต่อเนื่องไปเลยนะครับ

- ท่านสมาชิกฯ หรือท่านผู้บริหารฯ มีความต้องการจะขอแปรญัตติ แก้ไข ปรับเปลี่ยน หรือเพิ่มเติมเนื้อหาในร่างข้อบัญญัติฉบับนี้อย่างไรบ้างครับ เชิญครับ

นายกฯ - เรียนท่านประธานฯ ครับ ผมไม่ได้ประสงค์จะขอแปรญัตติแก้ไขหรือเพิ่ม(นายสาโรจน์ บุญเรืองขาว) เติมร่างข้อบัญญัติ นะครับ

-19-

- ผมขออนุญาตท่านประธานฯ เพื่อชี้แจงสร้างความเข้าใจเพิ่มเติมกับท่านสมาชิกฯ ว่าในส่วนของกฏเกณฑ์ และเงื่อนไขปลีกย่อยอื่นๆ ที่จำเป็นต้องปฏิบัติหลังจากบังคับใช้ข้อบัญญัติฉบับใหม่นี้ เช่น อัตราค่ากระแสไฟฟ้าที่เกษตรกรผู้ใช้น้ำต้องรับผิดชอบ ห้วงระยะเวลาในการให้บริการน้ำรวมทั้งเงื่อนไขอื่นๆ ที่ต้องปรับเปลี่ยนหลังจากประกาศใช้ข้อบัญญัติฉบับใหม่นี้ ผมในฐานะนายกองค์การบริหารส่วนตำบล ซึ่งเป็นผู้รักษาการให้เป็นไปตามข้อบัญญัตินี้ จะได้ประชุมหารือกับสมาชิกฯ ผู้ใช้น้ำ รวมตลอดถึงผู้น้ำชุมชนและท่านสมาชิกฯ เพื่อกำหนดขึ้นใหม่อีกครั้งหนึ่งครับ

ฯลฯ

ประธานฯ - ครับ ท่านนายกฯ ได้ชี้แจงกระบวนการในการปฏิบัติเพิ่มเติมให้ท่าน

(นายโกวิท สงชู) สมาชิกฯ ได้เข้าใจยิ่งขึ้นนะครับ

- มีสมาชิกฯ ท่านใดประสงค์จะขอแปรญัตติในร่างข้อบัญญัตินี้ ขอเชิญ

นะครับ

- หากไม่มีท่านใดในที่ประชุมแสดงความประสงค์จะแปรญัตติในวาระที่สองนี้ ผมขอปิดการยื่นเสนอคำขอแปรญัตติ นะครับ

- ก่อนจะขอให้ที่ประชุมลงมติในวาระที่สอง ผมขอตรวจนับองค์ประชุมก่อน

นะครับ

- องค์ประชุมถูกต้องนะครับ ขอมติครับ

- สมาชิกฯ ท่านใดเห็นควรให้คงไว้ตามร่างข้อบัญญัติฉบับนี้ทั้งหมด

โปรดยกมือครับ

- สมาชิกฯ ท่านใดไม่เห็นด้วยครับ โปรดยกมือครับ

- ท่านใดงดออกเสียงครับ

ฯลฯ

มติที่ประชุม - เห็นควรให้คงไว้ตามร่างข้อบัญญัติฯ เดิม ด้วยคะแนนเสียงดังนี้

* เห็นควรให้คงไว้ตามร่างฯ เดิม จำนวน 12 เสียง
* ไม่เห็นด้วย จำนวน - เสียง
* งดออกเสียง จำนวน 1 เสียง
* ไม่ออกเสียง จำนวน - เสียง

ประธานฯ - ท่านสมาชิกฯ ครับ ในร่างข้อบัญญัติ เรื่อง การบริหารกิจการสถานีสูบน้ำ

(นายโกวิท สงชู) ด้วยไฟฟ้า ตามที่ท่านสมาชิกฯ ได้ลงมติรับหลักการไว้ก่อนหน้านี้ และจาก

การดำเนินการในขั้นแปรญัตติซึ่งเป็นวาระที่สองเมื่อสักครู่ สรุปว่าไม่มีท่านใดขอแปรญัตติเพื่อแก้ไขเพิ่มเติมนะครับ

- ลำดับต่อไป ผมจะขอให้ท่านสมาชิกฯ ลงมติเป็นวาระที่สาม ขั้นการให้ความเห็นชอบให้ใช้เป็นข้อบัญญัตินะครับ

- องค์ประชุมถูกต้องครบถ้วนนะครับ ขอมติครับ

- สมาชิกฯ ท่านใดเห็นชอบให้ใช้เป็นข้อบัญญัติ โปรดยกมือครับ

- สมาชิกฯ ท่านใดไม่เห็นชอบ โปรดยกมือครับ

- สมาชิกฯ ท่านใดงดออกเสียงครับ

ฯลฯ

-20-

มติที่ประชุม - เห็นชอบให้ใช้เป็นข้อบัญญัติองค์การบริหารส่วนตำบลปันแต เรื่อง การบริหาร

กิจการสถานีสูบน้ำด้วยไฟฟ้า พ.ศ. .............. ด้วยคะแนนเสียงดังนี้

- เห็นชอบ จำนวน 12 เสียง

- ไม่เห็นชอบ จำนวน - เสียง

- งดออกเสียง จำนวน 1 เสียง

- ไม่ออกเสียง จำนวน - เสียง

ประธานฯ - การพิจารณาญัตติร่างข้อบัญญัติขององค์การบริหารส่วนตำบลปันแต เรื่องการ

(นายโกวิท สงชู) บริหารกิจการสถานีสูบน้ำด้วยไฟฟ้า พ.ศ............... ที่ประชุมสภาฯ พิจารณาแล้ว

เสร็จทั้งสามวาระแล้ว เจ้าหน้าที่ผู้รับผิดชอบจะได้ดำเนินการตามขั้นตอนเพื่อ

ประกาศใช้ต่อไปนะครับ

5.5 พิจารณากำหนดสมัยประชุมสภาฯ สมัยสามัญ ประจำปี พ.ศ. 2567

และสมัยสามัญสมัยแรกของปีถัดไป

ประธานฯ - ท่านสมาชิกฯ ครับ สมัยประชุมที่กำลังประชุมกันในขณะนี้ เป็นสมัย

(นายโกวิท สงชู) ประชุมสามัญสมัยแรก ประจำปี พ.ศ. 2567 นะครับ

- สำหรับสมัยประชุมสามัญ ประจำปี พ.ศ. 2567 ตั้งแต่สมัยที่ 2

เป็นต้นไป ที่ประชุมสภาฯ จะได้กำหนดกันเป็นลำดับต่อไปจากนี้นะครับ

- ขอเชิญท่านเลขานุการสภาฯ ได้นำปรึกษาต่อที่ประชุมนะครับ

เลขานุการสภาฯ - เรียนท่านสมาชิกฯ ที่เคารพทุกท่านครับ ผมขอสรุปความโดยย่อ

(นายเอกชัย รักปาน) เพื่อสะดวกและง่ายต่อการทำความเข้าใจเพื่อจะได้กำหนดสมัยประชุม

สภาสมัยสามัญ ประจำปี พ.ศ. 2567 และสมัยแรกของปี พ.ศ. 2568 ได้อย่างถูกต้องและเหมาะสมในการบริหารราชการร่วมกันทั้งฝ่ายบริหารฯ และฝ่ายสภาฯ และเจ้าหน้าที่เกี่ยวข้องในโอกาสต่อไปนะครับ

- พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 มาตรา 53 วรรคหนึ่ง และวรรคสี่ ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565 ข้อ 11 (3) และข้อ 21 สรุปรวมความได้ว่า การกำหนดสมัยประชุมสามัญประจำปีของสภาองค์การบริหารส่วนตำบลนั้น ให้กำหนดดังนี้

(1) ในปีหนึ่งให้มีสมัยประชุมสามัญ 2 สมัย แต่ไม่เกิน 4 สมัย

(2) ให้กำหนดจำนวนวัน ว่าในแต่ละสมัยจะมีกี่วัน (ไม่เกิน 15 วัน)

(3) ให้กำหนดวันเริ่มสมัยประชุมแต่ละสมัย (เริ่มตั้งแต่วันที่...)

(4) ให้กำหนดสมัยสามัญประจำปีสมัยแรกของปีถัดไปและกำหนดว่ามีกี่วัน

- ท่านประธานฯ และท่านสมาชิกฯ ครับ ผมขอนำเรียนข้อมูลเดิมในการกำหนดสมัยประชุมสมัยสามัญในทุกๆ ปีที่ผ่านมา เพื่อประกอบการพิจารณาตัดสินใจกำหนดสมัยประชุมดังต่อไปนี้ครับ

ฯลฯ

-21-

ประธานฯ - ตามที่ท่านเลขานุการสภาฯ ได้นำข้อมูลต่างๆ มาประกอบการพิจารณา

(นายโกวิท สงชู) หรือนำมาปรึกษากับท่านสมาชิกฯ เมื่อสักครู่นี้ ท่านสมาชิกฯ มีความเห็น

เป็นประการใดบ้างขอเชิญครับ

สมาชิกฯ - เรียนท่านประธานฯ และท่านสมาชิกฯ ที่เคารพ กระผมมีความเห็นว่า

(นายปรีชา ขาวสังข์) ท่านเลขานุการสภาฯ ซึ่งเป็นข้าราชการประจำและทำหน้าที่เกี่ยวข้องกับ

กิจการของสภาฯ มาต่อเนื่อง คงทราบดีครับว่าช่วงระยะเวลาใดที่เหมาะสมกับการพิจารณาข้อราชการต่างๆ ทั้งเรื่องของการพิจารณาให้ความเห็นชอบแผนพัฒนาขององค์การบริหารส่วนตำบล การให้ความเห็นชอบร่างข้อบังคับงบประมาณรายจ่ายประจำปี หรือภารกิจต่างๆ ที่เป็นกิจการของสภาฯ ดังนั้น จึงควรกำหนดสมัยประชุมสามัญประจำปีตามกำหนดระยะเวลาที่ท่านเลขานุการสภาฯ นำมาปรึกษากับที่ประชุมเมื่อสักครู่นี้นะครับ

ประธานฯ - มีความเห็นต่างไปจากนี้ไหมครับ ท่านสมาชิกฯ ครับ

(นายโกวิท สงชู) เมื่อไม่มีความเห็นแตกต่างไปจากที่ท่านเลขาฯ นำปรึกษา ก็ถือเป็นมติที่

ประชุมนะครับ

มติที่ประชุม - เห็นชอบด้วยเสียงเอกฉันท์ ให้กำหนดสมัยประชุมสามัญประจำปี พ.ศ. 2567

และสมัยแรกของปีถัดไปดังนี้

1. สมัยสามัญ สมัยที่ 2 ประจำปี พ.ศ. 2567 กำหนดตั้งแต่วันที่ 6 – 20 พฤษภาคม 2567
2. สมัยสามัญ สมัยที่ 3 ประจำปี พ.ศ. 2567 กำหนดตั้งแต่วันที่ 6 – 20 สิงหาคม 2567
3. สมัยสามัญ สมัยที่ 4 ประจำปี พ.ศ. 2567 กำหนดตั้งแต่วันที่ 6 – 20 ธันวาคม 2567
4. สมัยสามัญ สมัยแรก ประจำปี พ.ศ. 2568 กำหนดตั้งแต่วันที่ 6 – 20 กุมภาพันธ์ 2568

ประธานฯ - หลังจากนี้จะมีประกาศกำหนดสมัยประชุมออกมาเพื่อประกาศให้ทราบ

(นายถาวร ยอดกลิ่น) โดยทั่วกันนะครับ

**ระเบียบวาระที่ 6** - เรื่องอื่นๆ

ประธาน ฯ - ในระเบียบวาระเรื่องอื่นๆ นี้คงใช้เวลาได้ไม่นานนัก พยายามกระชับเวลาด้วย

(นายโกวิท สงชู) นะครับ เชิญครับ

สมาชิกฯ - ท่านประธานฯ ที่เคารพครับ กระผมปรีชา ขาวสังข์ สมาชิกฯ หมู่ที่ 11 ครับ

(นายปรีชา ขาวสังข์) ที่ประชุมวันนี้เราได้พิจารณาเรื่องของการบริหารกิจการสถานีสูบน้ำด้วยไฟฟ้าเสร็จสิ้น

ไปแล้ว ซึ่งจะเห็นว่าในพื้นที่ทางด้านล่าง หรือทิศตะวันออกของตำบลเรา ปัจจุบัน ถือว่ามีน้ำใช้เพื่อการเกษตรที่ค่อนข้างจะอุดมสมบูรณ์แล้ว แต่ที่นี้ ยังคงมีพื้นที่ทางตอนบนของตำบลปันแตส่วนมากยังขาดแคลนน้ำในบางช่วงไม่สามารถทำการเกษตรได้อย่างเต็มที่ โดยที่ผ่านมาหลายๆ ท่านมีความเห็นว่าควรแก้ปัญหาโดยการขุดเจาะบ่อน้ำบาดาลเพื่อเติมน้ำให้กับลำคลอง หนองบึง แหล่งเก็บน้ำต่างๆ ที่มีอยู่ให้สามารถใช้น้ำได้ตลอดทั้งปี

- เบื้องต้นกระผมได้ประสานขอให้ท่านสมาชิกสภาผู้แทนราษฎร ท่าน ส.ส. นิติศักดิ์ ธรรมเพชร ได้ช่วยประสานงานเพื่อรับงบประมาณมาดำเนินการในเรื่องนี้แล้ว ขอให้ผู้บริหารฯ ได้มอบหมายให้เจ้าหน้าที่ทำหนังสือขอรับการสนับสนุนงบประมาณผ่านท่าน ส.ส. อย่างเป็นทางการอีกครั้ง ครับ

ฯลฯ

-22-

รองปลัดฯ - เรียนท่านประธานฯ พร้อมทั้งผู้เข้าร่วมประชุมทุกท่านครับ กระผมนายประเสริฐ

(นายประเสริฐ หนูมาก) หนูมาก รองปลัดองค์การบริหารส่วนตำบลปันแต ผมได้รับมอบหมายจากท่านนายกฯ

ให้ได้มารายงานความคืบหน้าในการที่จะขอใช้หรือขอเช่าพื้นที่ที่เป็นที่ดินของวัดควน ปันตาราม วัดควนปันตารามมีที่ดินของวัดจำนวน 2 แปลง ครับ แปลงแรกเป็นแปลงที่เป็นที่ตั้งของวัดในปัจจุบัน อีกแปลงหนึ่งเป็นที่ธรณีสงฆ์ ตั้งอยู่บริเวณริมถนนสายบ้านสวน - สายโห ทางทิศเหนือของวัด อยู่ในพื้นที่หมู่ที่ 5

- ที่ธรณีสงฆ์ เป็นที่ที่วัดสามารถหาประโยชน์ได้โดยการให้เช่า ซึ่งหากท้องถิ่นหรือ ส่วนราชการขอเช่าเพื่อประโยชน์สาธารณะ อัตราค่าเช่าก็จะถูกกว่าที่ให้ภาคเอกชนเช่า โดยค่าเช่าจะขึ้นอยู่กับระยะเวลาในการเช่าหากเช่าในระยะสั้นก็จะเป็นเวลาไม่เกิน 3 ปี หรือหากจะเช่าเป็นระยะเวลายาวก็จะไม่เกิน 30 ปี

- ขั้นตอนการขอเช่าจะเริ่มจากการขอหนังสือยินยอมให้เช่าจากท่านเจ้าอาวาสแล้วไปผ่านความเห็นชอบจากประชาคมซึ่งเป็นผู้อยู่ในบริเวณใกล้เคียง รวมทั้งคณะบุคคลที่เกี่ยวข้องกับวัด แล้วให้ผ่านความเห็นชอบจากเจ้าคณะตำบล เจ้าคณะอำเภอ นายอำเภอ ผู้ว่าราชการจังหวัด สุดท้ายที่สำนักพระพุทธศาสนา

ฯลฯ

ผอ.กองการศึกษาฯ - เรียนท่านประธานฯ และผู้เข้าร่วมประชุมทุกท่านครับ กระผมขออนุญาต(นายเนติพันธ์ แจ้งจุล) ใช้เวลาในที่ประชุมเพื่อหารือกับที่ประชุมใน 2 เรื่อง ครับ คือ เรื่องการเข้า

ร่วมแข่งขันกีฬาท้องถิ่นสัมพันธ์จังหวัดพัทลุง และเรื่องการเตรียมการเพื่อจัดการแข่งขันกีฬาประจำปี หรือทองปันแตเกมส์ ประจำปีงบประมาณ พ.ศ. 2567 ครับ

ฯลฯ

ประธานฯ - ท่านสมาชิกฯ ท่านผู้บริหาร ฯ และท่านผู้เข้าร่วมประชุมทุกท่านครับ

(นายโกวิท สงชู) การพิจารณาญัตติต่างๆ ตามที่กำหนดไว้เป็นระเบียบวาระการประชุมใน

คราวนี้เสร็จสิ้นนะครับ ผมขอเลิกประชุมและขอปิดสมัยการประชุมสมัยนี้

ณ บัดนี้ ครับ ขอบคุณครับ

ปิดประชุมเวลา 17.15 น.



(ลงชื่อ) บันทึกการประชุม

(นายเอกชัย รักปาน)

เลขานุการสภา อบต.ปันแต